לכבוד

משתתפי המכרז

הנדון: **מכרז פומבי מס' 07/21 לביצוע עבודות פיתוח פארק תצפית הים במתחם תב"ע בי 410/1**

הודעה על דחיית המועד האחרון להגשת הצעות, שינוי תנאי סף, סיור קבלנים נוסף, נספח הצעת מציע חדש ומענה לשאלות המשתתפים

1. **הודעה על דחיית המועד האחרון להגשת הצעות במסגרת המכרז**

החברה מודיעה בזאת על דחיית המועד האחרון להגשת הצעות במסגרת המכרז שבנדון וזאת **עד ליום 20.7.21 לא יאוחר מהשעה 12:00,** בדרך ובאופן הקבועים במכרז.

מועדי הערבות הבנקאית ותנאיה לא ישתנו.

1. **סיור קבלנים נוסף**

כפי שיפורט במסמך זה להלן, החברה החליטה לבצע שינוי בתנאי הסף של המכרז. בהתאם לכך ועל מנת לאפשר למשתתפים נוספים להגיש הצעתם, החליטה החברה לקבוע מועד נוסף לסיור מציעים וזאת **ביום 12.7.21 בשעה 12:00** במדשאה הצמודה למשרדי החברה ברחוב גנרל קניג 10 בת ים. לבירורים ניתן לפנות למנהל הפרויקט ידידיה פרנקל בטלפון 052-2381866.

**השתתפות בסיור היא חובה ותנאי להגשת הצעות במסגרת המכרז.** **עם זאת, מציעים אשר השתתפו בסיור שהתקיים ביום 24.6.21- פטורים מהגעה.**

1. **החלפת טופס ההצעה הכספית**

כפי שיצוין להלן במסגרת המענה לשאלות המשתתפים, נפלה טעות בטופס ההצעה הכספית ובהתאם לכך **מצ"ב טופס הצעה כספית מעודכן** (נספח ג').

יובהר כי על המציעים להגיש הצעתם על גבי טופס ההצעה המעודכן בלבד. מציע שלא יעשה כן, עלול הדבר להוביל לפסילת הצעתו.

יוזכר כי את ההצעה הכספית יש להכניס למעטפה נפרדת אשר תוכנס לתוך המעטפה העיקרית המכילה את כל מסמכי ההצעה.

1. **מענה לשאלות המשתתפים**

|  |  |  |
| --- | --- | --- |
| **מס"ד** | **השאלה/בקשת ההבהרה** | **מענה החברה** |
|  | אנו מבקשים לקבל אישור ו/או הבהרות לסוגיות הבאות:  על פי תנאי הסף הקבוע **בסעיף 2(ב)** נדרש המציע להציג עבודות מפיתוח שצ"פים בין השנים 2016-2020 במצטבר בסכום שאינו נמוך מ-70 מיליון ₪.  נבקש להכיר בעבודות שבוצעו החל משנת 2014. | תנאי הסף הנקוב בסעיף 2(ב) יימחק ובמקומו יבוא תנאי סף 2(ב) חדש כדלקמן:  למציע היו בין השנים 2014 ועד למועד האחרון להגשת הצעות במסגרת המכרז, במצטבר, הכנסות מעבודות פיתוח שצ"פים כדוגמת עבודות עפר, ניקוז, ביוב ומים ,חשמל, מתקני משחקים, גינון ורהוט חוץ (יצוין כי אין מדובר בדרישה מצטברת אלא לדוגמה לסוג העבודות) בפרויקטים של עבודות פיתוח עבור משרד הבינוי והשיכון, חברות משכנות, רשויות מקומיות, תאגידים עירוניים וכל גוף הכפוף לחובת מכרז, שבוצעו על ידו כקבלן ראשי, בסך שאינו נמוך מ- 45,000,000 ₪ (לא כולל מע"מ), במצטבר, וזאת ב- 3 פרויקטים, לכל היותר (שביצוען הסתיים בשנים האמורות לעיל).  **לחלופין** ניתן להציג פרויקט אחד כאמור בשנים האמורות ובהיקף כספי שאינו נמוך מ-35,000,000 ₪, לא כולל מע"מ. |
|  | סעיף 2(ב) נבקש לאשר כי לצורך עמידה בתנאי הסף כאמור, עבודת הקמת מט"ש הינה עבודת פיתוח שצ"פ. נדגיש כי מכון טיהור שפכים נועד לשרת את הציבור. | החברה אינה עושה פרה רולינג בנוגע לעמידה או אי עמידה בתנאי הסף.  עם זאת יצוין כי נראה כי הקמת מט"ש אינה עונה על האמור בתנאי סעיף 2(ב). |
|  | נבקש להכיר בעבודות שבוצעו על ידנו כקבלן משנה שהוסב לו הסכם במלואו. | בקשה נדחית. עם זאת יובהר כי ככל שמדובר בהסבת הסכם כך שההתקשרות הייתה ישירות מול מזמין העובדה- ניתן להסתמך על ניסיון כאמור. |
|  | על פי תנאי הסף הקבוע בסעיף 2(ב) נדרש המציע להציג עבודות מפיתוח שצ"פים בין השנים 2016-2020 במצטבר בסכום שאינו נמוך מ-70 מיליון ₪. סך כתב הכמויות למכרז הנדון הינו בסך 33 מיליון ₪ בלבד, משכך, אין הלימה בין העבודה הנדרשת לניסיון שנדרש להציג המציע. נבקש להקטין את סכום הפרויקטים מעבודות שצ"פים לסך שאינו נמוך מ-50 מיליון ₪.  לחילופין: בתנאי הסף כאמור נדרש המציע להציג כמות פרויקטים שאינו עולה על 5 פרויקטים סך הכל, נבקש להגדיל את כמות הפרויקטים שיציג המציג לכמות של 7 פרויקטים במצטבר.  לחילופי חילופין: נבקש לאשר כי המציע יכול להציג עבודות פיתוח מכוח חוזה מסגרת, שיחשבו לצורך תנאי הסף כאמור כעבודה אחת. | ראו מענה לשאלה 1 לעיל. |
|  | בטופס הצעת הקבלן (חוברת א') לא ניתן לתת הנחה לפרקים 92 ו-94.  לפי כך, בעמודה "הצעת הקבלן" לאותם הפרקים לאחר הנחה 0% צריך להיות סכום אומדן העירייה ולא "0" כפי שמופיע בטופס.  אבקש לתת הבהרה. | כאמור בסעיף 3 למסמך זה, טופס ההצעה הכספית הוחלף בטופס חדש ואשר עליו יש להגיש את ההצעה הכספית.  יוזכר כי את ההצעה הכספית יש להכניס למעטפה נפרדת אשר תוכנס לתוך המעטפה העיקרית המכילה את כל מסמכי ההצעה. |
|  | על פי תנאי הסף הקבוע בסעיף 2(ג) נדרש המציע להציג עבודות כדוגמת עבודות בטון בסכום שאינו נמוך מ-30 מיליון, שבוצעו על ידו כקבלן ראשי. סכום עבודות הבטונים במכרז הנדון הינו בסך 3.7 מיליון ₪, משכך אין הלימה בין העבודה הנדרשת לניסיון שנדרש המציע להציג. נבקש להקטין את סכום הפרויקטים מעבודות בטון לסך שאינו נמוך מ-5 מיליון.  לחילופין: נבקש לאשר כי המציע לעבוד בתנאי הסף הקבוע בסעיף 2(ג) באמצעות קבלן משנה מטעמו, שיתחייב מראש לביצוע העבודה | בקשה נדחית |
|  | הבהרה יזומה מטעם החברה | למען הנוחות המציעים רשאים שלא לצרף להצעתם את התכניות חתומות.  החברה תראה בהגשת הצעתם למכרז כהסכמה לכל האמור בתכניות כאשר הזוכה במכרז יגיש אותן חתומות לאחר זכיה. |